पाएं अपने शहर की ताज़ा ख़बरें और फ्री ई-पेपरडाउनलोड करें
जिला भाजपा सवाई माधोपुर की ओर से बुधवार को पश्चिम बंगाल चुनाव के बाद हुई हिंसा के विरोध में राष्ट्रपति के नाम ज्ञापन सौंपा गया। साथ ही जिले में कोविड महामारी से बिगड़ते हालात पर व्यवस्था में दुरुस्ती की मांग को लेकर मुख्यमंत्री के नाम ज्ञापन दिया गया।
भाजपा जिला प्रवक्ता स.माधोपुर दीनदयाल मथुरिया ने बताया की प.बंगाल में भाजपा कार्यकर्ताओं की हत्या व लगातार हमले तथा जिले में कोविड महामारी से बिगड़ते हालात पर व्यवस्था में दुरुस्ती की मांगों का राष्ट्रपति व मुख्यमंत्री के नाम भाजपा ने ज्ञापन सौपा।
बुधवार 12 बजे भाजपा जिलाध्यक्ष डां भरत लाल मथुरिया के नेतृत्व में दिये गये ज्ञापन में पश्चिम बंगाल में हुई राजनैतिक हिंसा में भाजपा कार्यकर्ताओं हत्या, लूटपाट, घरों व भाजपा कार्यालयों में तोड़फोड़ व आगजनी अधिक घटनाओं की कड़ी निन्दा के साथ इनकी रोकथाम कराने तथा अपराधियों को कड़ी सजा दिलवाने की मांग की।
साथ ही जिला मुख्यालय तथा गंगापुरसिटी के सरकारी अस्पतालों में बन्द 20-25 वेंटीलेटर बेड़ों के लिए दक्ष स्टाफ की नियुक्ति करने के साथ जिले में आक्सीजन व रेमेडिसिविर की पर्याप्त मात्रा उपलब्ध कराने की मांग की।
जिलेभर में कोविड जांच की सैम्पलिगं बढ़ाने, सैम्पल लेने के लिए सेन्टर व स्टाफ बढाने, जनजागृति अभियान चलाने, 24 से 48 घन्टे में जांच रिपोर्ट का मैसेज हर हाल में जांच कराने वाले तक भी पहुंचने की सुचारु व्यवस्था कराने,जिलेभर के सभी राजनैतिक दलों व सामाजिक संगठनों के प्रमुख लोगों के साथ जिला कलेक्टर की निगरानी मे सभी डीएलओ को जोड़कर एक वाट्सअप ग्रुप बनाने सहित अनेक मांगों के साथ मुख्यमंत्री के नाम जिला कलेक्टर के माध्यम से उपजिला कलेक्टर को दो अलग-अलग ज्ञापन सौपें।
इस दौरान विधायक हरिनारायण बैरवा, पूर्व जिलाध्यक्ष सुरेश जैन, भाजपा के स.मा.-खण्डार कोविड संयोजक व जिला मंत्री हरिप्रसाद गुप्ता, सहसंयोजक व जिला प्रवक्ता दीन दयाल मथुरिया,बजरिया मण्डल अध्यक्ष अनिल शर्मा,शहर मण्डल अध्यक्ष श्रीचरण महावर,सुधीर शर्मा व प्रीतम सिंह चौधरी उपस्थित रहे।
इसी क्रम में भाजपा शहर मंडल गंगापुर सिटी की ओर से से पश्चिम बंगाल चुनाव के बाद हुई हिंसा के विरोध मेंं तथा मुख्यमंत्री के नाम उपखंड स्तर पर कोविड महामारी से बिगड़ते हालात पर व्यवस्था में दुरुस्ती की मांग को लेकर ज्ञापन सौंपा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn